CELEX: 62008CO0432
Language: el
Date: 2009-12-09 00:00:00
Title: Διάταξη του Δικαστηρίου (έβδομο τμήμα) της 9ης Δεκεμβρίου  2009. # Luigi Marcuccio κατά Ευρωπαϊκής Επιτροπής. # Αίτηση αναιρέσεως - Υπάλληλοι - Κοινωνική ασφάλιση - Κάλυψη ιατρικών εξόδων - Σιωπηρή απόρριψη της αιτήσεως πλήρους επιστροφής των ιατρικών εξόδων στα οποία προέβη ο αναιρεσείων - Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη. # Υπόθεση C-432/08 P.

ΔΙΑΤΑΞΗ ΤΟΥ ΔΙΚΑΣΤΗΡΙΟΥ (έβδομο τμήμα)
      της 9ης Δεκεμβρίου 2009
      Υπόθεση C-432/08 P
      Luigi Marcuccio
      κατά
      Ευρωπαϊκής Επιτροπής
      «Αίτηση αναιρέσεως – Υπάλληλοι – Κοινωνική ασφάλιση – Κάλυψη ιατρικών εξόδων – Σιωπηρή απόρριψη της αιτήσεως πλήρους επιστροφής των ιατρικών εξόδων στα οποία προέβη ο αναιρεσείων – Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη»
      Αντικείμενο: Αίτηση αναιρέσεως κατά της αποφάσεως του Πρωτοδικείου (πρώτο τμήμα), της 9ης Ιουλίου 2008, T‑296/05 και T‑408/05, Marcuccio
         κατά Επιτροπής, με την οποία το Πρωτοδικείο [νυν Γενικό Δικαστήριο] απέρριψε ως απαράδεκτα το αίτημα ακυρώσεως δύο σιωπηρών
         αποφάσεων του εκκαθαριστικού γραφείου του κοινού καθεστώτος υγειονομικής ασφαλίσεως των Ευρωπαϊκών Κοινοτήτων με τις οποίες
         απερρίφθη η κάλυψη κατά 100 % ορισμένων ιατρικών εξόδων στα οποία υποβλήθηκε ο αναιρεσείων και το αίτημα να υποχρεωθεί η Επιτροπή
         να καταβάλει ορισμένα ιατρικά έξοδα του αναιρεσείοντος.
      
      Απόφαση:      Η αίτηση αναιρέσεως απορρίπτεται. Ο L. Marcuccio καταδικάζεται στα δικαστικά έξοδα της κατ’ αναίρεση δίκης.
      
      Περίληψη
      Αναίρεση – Λόγοι – Εσφαλμένη εκτίμηση των πραγματικών περιστατικών – Απαράδεκτο – Έλεγχος, εκ μέρους του Δικαστηρίου, της
            εκτιμήσεως των υποβληθέντων ενώπιον του Πρωτοδικείου πραγματικών περιστατικών – Αποκλείεται πλην της περιπτώσεως παραμορφώσεως
            του περιεχομένου των εν λόγω στοιχείων
      (Άρθρο 225 ΕΚ·Οργανισμός του Δικαστηρίου, άρθρο 58)